แรงดี
เหลืออีกไม่กี่เดือนแล้วที่
13 ก.ย. 2559

เหลืออีกไม่กี่เดือนแล้วที่ 
“คุณต่อ” วรภัค ธันยาวงษ์ จะหมดวาระการทำงานในตำแหน่งกรรมการผู้จัดการใหญ่ ธนาคารกรุงไทย
แต่ถ้าใครที่คิดว่าระหว่างนี้ คุณต่อ จะผ่อนเครื่อง วางมือ ทำตัวชิล เหมือนข้าราชการเตรียมเกษียณ และเตรียมตัวพักร้อน ก่อนหมดวาระ ละก็
ขอบอกว่า คิดผิดค่ะ!
ตรงกันข้าม คุณต่อยังฟิตงาน และอาจจะฟิตหนักขึ้นด้วยซ้ำ เพราะติดตามงานของแต่ละฝ่ายแบบเกาะติด มีการกำชับนโยบาย เรียกประชุมอย่างสม่ำเสมอ
งานหลักนโยบายคือ การเร่งเครื่องทำงานไปพร้อมๆ กับการวางรากฐานให้แน่น จัดเตรียมข้อมูล เพื่อส่งไม้ต่อให้กับกรรมการผู้จัดการคนใหม่
ไม่เพียงเท่านั้น ยังเจียดเวลาไปเรียน วปอ. จนจบ วปอ.รุ่น 58 และยังหาเวลาแอบไปเยี่ยมพนักงานตามสาขาอีก
ใส่เกียร์เร่งแบบไม่ผ่อนขนาดนี้ ไม่แปลกใจที่ลูกน้องรักและชื่นชมในความเป็นมืออาชีพ
ใครจะเมาท์ว่าไม่ได้ใจลูกน้อง หยุดเมาท์ได้เลย